open-index/open-wikipedia-markdown huggingface dataset:
אקוט

**אקוט** הוא הרכב מוזיקלי ירושלמי בהובלת בני הזוג **ענבל ג'משיד** ו**גלעד ואקנין**.

## ביוגרפיה
ואקנין וג'משיד, ילדי ירושלים, הכירו כשהיו בני 16, בפרויקט הרכבים של להקות נוער במרכז המוזיקה הצוללת הצהובה. בהמשך למדו יחד תואר ראשון בקומפוזיציה ב, וג'משיד למדה תואר שני במחלקה הרב־תחומית בביצוע של מוזיקה מצרית. שתי אחיותיה של ענבל ג'משיד פועלות גם הן כהרכב מוזיקלי תחת השם האחיות ג'משיד.

אקוט פועל כהרכב מאז שנת 2011 ומבצע לחנים מקוריים, בעיקר לשירי משוררים כדוגמת אלמוג בהר, מירי בן-שמחון, עמיחי חסון, איתי עקירב, יוסף עוזר ונועה שקרג'י. בשנת 2015 יצרו את המופע "מספיק דיברנו על אהבה" - יצירה מוזיקלית מקורית המבוססת על שירו של אלמוג בהר. האי.פי "שירי קטמונים" ובהמשך אותה שנה ראה אור האי.פי "שירי קטמונים" שנוצר בעקבות עבודה ואמנותית בשכונת הקטמונים בירושלים.

## דיסקוגרפיה
* "שירי קטמונים" (2015)

## קישורים חיצוניים

*

קטגוריה:הרכבי ג'אז ישראלים
עבדאללה אבן סבא

**עבדאללה אבן סַבַּא** (בערבית: **عبد الله بن سبأ**) היה לפי מקורות שונים יהודי תימני שהתאסלם והתחבר לאסלאם השיעי בעת המאה ה-7 ובמהרה החל להשפיע על השיעים ובמיוחד להרחיקם תאולוגית ופוליטית מן הסונים.

חוקרים מודרניים רבים מטילים ספק בעצם קיומו ההיסטורי של עבדאללה אבן סבא, ורואים בו דמות בדיונית או חצי בדיונית. עם זאת, חוקרים אחרים מאשרים את קיומו ההיסטורי. לפי שון אנתוני, מוצאו היהודי מוטל בספק.

## שמותיו
מוכר גם בשמות "אבן סבּאא", "אבן א-סַוְודא", "אבן והבּ" ו"אבן חַרְבּ".

המונחים סבא וסבאא מקושרים עם מוצא מסבא.

## השקפה סונית
רוב המחברים הסונים טוענים כי עבדאללה אבן סבא אכן היה דמות היסטורית. ההיסטוריון המוסלמי טברי, המסתמך על סיף אבן עומר אל-תמימי , מספר כי עבדאללה אבן סבא היה יהודי תימני שהתאסלם. בזמן חליפותו של עלי בן אבי טאלב הוא העלה רעיונות ותפיסות שמאוחר יותר קושרו עם זרם ה"ע'ולאת". התפיסות האלה כללו את קידושו של עלי, מינויו כיורש מוחמד, ההסתר (ע'יבה) והחזרה (רג'עה). 

בחיבורים סונים בעלי אופי פולמוסי, עבדאללה אבן סבא ממלא את התפקיד אותו מילא פאולוס בנצרות, תפקיד של משחית ההוראות הדתיות המקוריות. באסלאם הסוני ההשחתה הזו נתפסת כהחדרת רעיונות שיעיים במהותם לאסלאם ה"טהור".

## השקפה שיעית
בחיבורים שיעיים רבים, עבדאללה אבן סבא מתואר כשיעי קיצוני (ע'אלי). הדמות שלו משמשת ככלי ניגוח בעד ונגד זרם הע'ולאת בשיעה, שכן לפי המסורת עלי העלה אותו על המוקד או הגלה אותו. כמו כן, מהימנותו של סיף אבן עומר, המסרן עליו הסתמך טברי, מוטלת בספק אצל השיעים. עם זאת, סיף אבן עומר אל-תמימי הוא לא היחיד שדיווח על אבן סבא.

## לקריאה נוספת

* Hodgson, M. G. S. (1960). "ʿAbd Allāh ibn Sabaʾ". **Encyclopaedia of Islam**. 1 (2nd ed.). Brill Academic Publishers. p. 51. .
* Al-Samarrai, Qasim (2000-09-19), "Sayf ibn ʿUmar and ibn Sabaʾ: A new approach", in Tudor Parfitt, **Israel and Ishmael: studies in Muslim-Jewish relations**, Palgrave Macmillan, pp. 52–58, 
* Sean Anthony, **The Caliph and the Heretic: Ibn Sabaʾ and the Origins of Shīʿism**, Brill, 2011.
* Lewinstein, Keith, “ʿAbdallāh b. Sabaʾ,” **Encyclopaedia of Islam**, THREE, Edited by: Kate Fleet, Gudrun Krämer, Denis Matringe, John Nawas, Everett Rowson. Consulted online on 01 December 2016 http://doi.org/10.1163/1573-3912_ei3_COM_24156 


## הערות שוליים

קטגוריה:יהודים שהתאסלמו
קטגוריה:יהודי חצי האי ערב במאה ה-7
קטגוריה:אישים שחיו במאה ה-7
רוברטו רוסאלס

**רוברטו חוסה רוסאלס אלטווה** (בספרדית: **Roberto José Rosales Altuve**; נולד ב-20 בנובמבר 1988) הוא כדורגלן ונצואלי המשחק בעמדת המגן הימני.

## קריירת מועדונים
רוסאלס התחיל את הקריירה שלו בקבוצת הנוער של קראקס. ב-30 במאי 2007 רוסאלס חתם לשנתיים בגנט הבלגית. ב-14 ביולי 2007 הוא ערך את הופעת הבכורה שלו בניצחון 0-4 נגד קליפטונוויל במסגרת גביע האינטרטוטו.

ב-30 ביולי 2010 חתם בטוונטה ההולנדית. ב-29 באוגוסט ערך את הופעת הבכורה שלו בטוונטה בניצחון 0-4 נגד אוטרכט. ב-7 בדצמבר 2010 הבקיע בתיקו 3-3 נגד טוטנהאם הוטספר במסגרת שלב הבתים של ליגת האלופות והפך לכדורגלן הראשון מוונצואלה שמקביע במפעל.

ב-9 ביולי 2014 חתם ל-3 שנים במאלגה מהלה ליגה. ב-23 באוגוסט 2014 ערך את הופעת הבכורה שלו בקבוצה בניצחון 0-1 נגד אתלטיק בילבאו.

עם ירידת הליגה של מלאגה בסיום עונת 2017/2018 הושאל רוסאלס לאספניול לשנה אחת.

ב-24 ביולי 2019, רוסאלס חתם בלגנס לשנתיים עם אופציה נוספת.

ב-28 באוגוסט 2021 רוסאלס חתם בא.א.ק. לרנקה מליגת העל הקפריסאית.

ב-8 באוגוסט 2023 רוסאלס חתם ברסיפה מליגת העל הברזילאית.

## קריירה בינלאומית
ב-28 במרץ 2007 ערך את הופעת הבכורה שלו בנבחרת ונצואלה בניצחון 0-5 נגד . רוסאלס השתתף עם הנבחרת בקופה אמריקה בשנים: 2011, 2015 ו-2016. נכון לאוקטובר 2016 לרוסאלס יש 68 הופעות במדי הנבחרת והוא מדורג תשיעי ברשימת שיאן ההופעות של הנבחרת בכל הזמנים.

## תארים
; גנט
*הגביע הבלגי: 

; טוונטה
*הגביע ההולנדי: 
*מגן יוהאן קרויף: 

## קישורים חיצוניים

קטגוריה:כדורגלנים ונצואלים
קטגוריה:מגני כדורגל ונצואלים
קטגוריה:כדורגלני קראקס
קטגוריה:כדורגלני גנט
קטגוריה:כדורגלני טוונטה
קטגוריה:כדורגלני מאלגה
קטגוריה:כדורגלני אספניול
קטגוריה:כדורגלני לגנס
קטגוריה:כדורגלני א.א.ק. לרנקה
קטגוריה:כדורגלני רסיפה
קטגוריה:כדורגלני דפורטיבו טאצ'ירה
קטגוריה:כדורגלני נבחרת ונצואלה
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:ספורטאים זרים בבלגיה
קטגוריה:ספורטאים זרים בהולנד
קטגוריה:ספורטאים זרים בקפריסין
קטגוריה:ספורטאים זרים בברזיל
קטגוריה:ונצואלים שנולדו ב-1988
Word Rescue

**Word Rescue** (בעברית: **מבצע הצלת המילים**) הוא משחק וידאו חינוכי מסוגת הפלטפורמה, שפותח רדווד משחקים והופץ על ידי Apogee Software, אשר יצא לאור ב-1 במאי 1992 למערכת ההפעלה DOS. המשחק הופץ מחדש על ידי 3D Realms בחנות הדיגיטלית סטים ויצא לאור כפורט של DOSBox ב-23 באוקטובר 2014 למערכת ההפעלה Microsoft Windows וב-5 במאי 2015 למערכת ההפעלה macOS.

בדומה למשחקי נוספים שפותחו על ידי Apogee Software, *Word Rescue* מחולק לשלושה פרקים, כאשר הפרק הראשון זמין באופן חינמי כתוכנה שיתופית. למשחק יצא משחק המשך בשם *Word Rescue Plus*.

## משחקיות
המשחק משוחק מנקודת מבט של גוף שלישי, כאשר הסגנון מזכיר משחקי יריות-פלטפורמה מאותה התקופה. על השחקן להתאים בין המילים לבין התמונות המייצגות את אותן המילים, אשר מפוזרות בעולם המשחק באופן אקראי. בנוסף, על השחקן להימנע מהתקלות עם גרזלים וסכנות אחרות. מגע עם אחד מהם יגרום לפסילה. בכל פעם שהשחקן מצליח להתאים שבע מילים, בני תולעת הספרים יבצע קסם על מנת להפוך את המילים למפתח, איתו השחקן יכול לפתוח דלת המובילה לשלב הבא.

אם השחקן יתאים מילה עם תמונה לא מתאימה, גרזל יופיע. על מנת להביס את הגרזל, על השחקן ללחוץ על מקש הרווח, כדי שבני יזומן וישפוך עליו רפש. לשחקן יש כמות מוגבלת של רפש, אך ניתן לחדשה על ידי איסוף דליי רפש המופיעים בעולם, או על ידי השלמת המילה המסתורית.

בכל שלב, אחת המילים נבחרת באופן אקראי למילה מסתורית ואותיותיה מתפזרות באופן אקראי ברחבי השלב. אם השחקן מצליח לאסוף את כלל האותיות של המילה המסתורית לפי הסדר, השחקן יקבל נקודות בונוס וחידוש מלאי הרפש. ניתן לקבל נקודות בונוס גם על ידי איוסף ספרים, שפיכת רפש על גרזלים וכן התאמת מילים לתמונות.

בהתאם לרמת הקושי, ישנם גם מספר משתנה של גרזלים בכל שלב. ברמת הקושי הקלה, המתאימה לשחקנים צעירים - ישנו רק גרזל אחד בכל שלב. ברמת קושי גבוהה לעומת זאת, לעיתים קרובות ישנם יותר גרזלים מאשר מילים וכן על השחקן לאסוף 20 ספרים על מנת לחשוף את המילה המסתורית. רמת קושי זו הופכת את המשחק למאתגר אפילו לשחקנים מבוגרים.

## עלילה
עלילת המשחק סובבת סביב יוצרים המכונים "גרזלים", אשר אינם מסוגלים לקרוא ועקב כך - הם גונבים מילים מספרים, כך שאף אחד אחר לא יוכל לקרוא. על השחקן, אשר מגלם בן או בת, לעזור לתולעת הספרים בני למצוא את המילים שנגנבו ולהחזיר אותם לספרים על ידי התאמתם לפירושים שונים.

## ביקורת
המבקר צ'אק מילר ממגזין *[[Computer Gaming World]]* כתב על משחקי הווידאו *Word Rescue* ו-*[[Math Rescue]]* כי הם .

## קישורים חיצוניים
* 

* 
* Word Rescue, באתר המפתחת 
* Word Rescue, באתר MobyGames 
* Word Rescue, באתר מסע אל העבר

## הערות שוליים

קטגוריה:משחקי פלטפורמות ממוחשבים
קטגוריה:משחקים חינוכיים ממוחשבים
קטגוריה:משחקי וידאו משנת 1992
קטגוריה:משחקי DOS
קטגוריה:משחקי Windows
קטגוריה:משחקי macOS
זיוית אברמסון

**זיוית אברמסון** (נולדה ב-1938) היא פסיכולוגית ושחקנית ישראלית. בשנות התשעים הייתה אחת ממנחות התוכנית "קשר משפחתי", שהציגה טיפול משפחתי לדוגמה.

## ביוגרפיה
זיוית אברמסון נולדה להורים ממוצא גרמני שהתגרשו כשהייתה בת שנה. גדלה בתל אביב, למדה בתיכון חדש, ושירתה בצה"ל בחיל הכללי באילת כפקידה ומרכזנית. הייתה שחקנית תיאטרון, בין השאר שיחקה ב-1972 במחזה "פוחלצים" שכתב יוסף שילוח וביים יוסף כרמון. וכן שיחקה בסדרת הטלוויזיה "עברית בסימן טוב" ובסרטי הקולנוע "לאן נעלם דניאל וקס?", "אני אוהב אותך רוזה" ו"זוג נשוי".

בגיל 30 סיימה באוניברסיטת תל אביב תואר ראשון בפסיכולוגיה ופילוסופיה, ואחר כך למדה לתואר שני בפסיכולוגיה. עבודת הגמר שלה לסיום התואר השני עסקה בחינוך מיני קהילתי.

בין השנים 1986 ו-1991 הייתה בין המשתתפים הראשיים בתוכנית הטלוויזיה "קשר משפחתי".

אברמסון שייכת לאסכולת אלפרד אדלר בפסיכולוגיה, והיא מטפלת ומדריכה במסגרת מכון אדלר, שבו שימשה מנהלת בית הספר להורים ולזוגיות. כתבה מספר ספרים בנושאי הורות, זוגיות ומיניות.
השלימה ב-2012 דוקטורט בפילוסופיה ב, בהנחית פרופ' מנחם ברינקר. נושא העבודה הוא "אלפרד אדלר וז'אן פול סארטר: אפשרות של אתיקה ופסיכותרפיה אקזיסטנציאלית".

## חיים אישיים
אברמסון הייתה נשואה פעמיים, לשחקן נחום שליט, ולפרופסור רן שחורי, שניהל את בצלאל. בהמשך חייתה בזוגיות עם הפסל מתניה אברמסון, אבי בנה, עד מותו ב-2004.

אברמסון אם לבן. מתגוררת בתל אביב. היא פעילה פוליטית במרצ ובגוש שלום ומבטאת התנגדות לשליטת ישראל בשטחים. בבחירות לכנסת השש עשרה הוצבה במקום ה-83 ברשימת מרצ.

## ספריה
* **בקשר למין**. 1988, הוצאת זמורה ביתן
* **מין זה לא רק SEX**, עם רותי לויאב. 1986, הוצאת זמורה ביתן.
* **אירה: על הורים, ילדים ונוער**, מאת אירה רוזנברג, 1994, הוצאת מכון אדלר (עריכה והערות)
* **לומדים זוגיות**. 2004, הוצאת מודן
* **בלא זוגיות: למה אני עדיין לבד?**. 2016, הוצאת מודן
## קישורים חיצוניים

* 
* 
* 
* ענת סרגוסטי 
* נחום שור, חברה פעילה במרצ וגם ב"גוש שלום" / שיחה עם הפסיכולוגית זיוית אברמסון מתל אביב, חברת ועידת מרצ , באתר מרצ, 2008
* 
## הערות שוליים

קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:מנחות טלוויזיה ישראליות
קטגוריה:בוגרות תיכון חדש
קטגוריה:בוגרי תיכון חדש
קטגוריה:פעילות מרצ
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:ישראליות שנולדו ב-1938
קטגוריה:ישראלים שנולדו ב-1938
גשר מעוגן כבלים

**גשר מעוגן כבלים** הוא הסוג המורכב ביותר מבחינה הנדסית של גשר. גשרים מעוגני כבלים קיימים רק החל מהמאה ה-20 והם בהכרח משלבים מספר מאמצים מסוגים שונים התלויים זה בזה. למרות שגם בגשרים אלו משתמשים בכבלי מתיחה כחלק מן השלד, העיקרון ההנדסי עליו מבוסס גשר מעוגן כבלים שונה מאוד מזה של גשר תלוי. ממוזער|גשר דונגשה, סין

בגשר תלוי החלק השלדי הנושא את העומסים מעל המפתח הוא למעשה הכבלים המרכזיים בלבד בהם פועלת מתיחה טהורה ועליהם תלויה המיסעה. בגשר מעוגן כבלים, מן הטיפוס הבסיסי, קיימת קורה רציפה לאורך המפתח. בקורה זו, שלא כמו גשר קורה, לא פועל מאמץ של כפיפה אלא לחיצה צירית טהורה לאורך הקורה. ההתגברות על הכבידה ועל העומס נעשה באמצעות כבלים התולים את הקורה ממגדלים גבוהים ויוצרים את מאמץ הלחיצה הצירי בקורה על ידי לחיצת הקורה לכיוון הסמך. בגשר מעוגן כבלים, כבלים רבים משמשים כחלק מן השלד בעוד בגשר תלוי משתתפים בדרך כלל שני כבלים בלבד, אולם עבים מאוד.

על פי העיקרון הבסיסי של גשר מעוגן כבלים, המשלב עמוד, קורה וכבלים התומכים זה את זה ויוצרים לבסוף גשר יציב, הופיעו בחצי השני של המאה העשרים גשרים בעלי מבנה ייחודי שפועלים מעט אחרת. בין גשרים אלו ניתן למצוא גשרים עם קורה אופקית בצורה קשתית שבתוכה העמוד וצורות מרחביות נוספות המשלבות לעיתים עקרונות הנדסיים של סוגי הגשרים האחרים. ויראציה מודרנית יותר של הגשר הוא גשר מעוגן כבלים עם תורן זיזי. גשרי הכבלים בישראל, גשר המיתרים בירושלים כמו גם גשר המיתרים בפתח תקווה שאת שניהם עיצב סנטיאגו קלטרווה, וגשר מיתרי עד בנהריה (בצומת נהריה על כביש 4) הם מן הסוג הזה.
קובץ:מעוגן כבלים.svg|גשר מעוגן כבלים סטנדרטי
קובץ:מעוגן כבלים תורן זיזי.svg|גשר מעוגן כבלים עם תורן זיזי
קובץ:מעוגן כבלים תלוי.svg|גשר תלוי מעוגן כבלים


## גלריה

קובץ:ThreeTwrBrCenter.jpg|גשר מעוגן כבלים בסין
קובץ:Second Severn crossing.jpg|מעבר סוורן השני בין אנגליה וויילס
קובץ:IL-Westjer-gesher-hameitarim-1.jpg|גשר המיתרים בירושלים
קובץ:XZ434.JPG|גשר המיתרים בירושלים בעל עקרון הנדסי מרחבי יוצא דופן
קובץ:PikiWiki Israel 7927 the chords bridge in petakh tikva.jpg|גשר המיתרים בפתח תקווה


## ראו גם
* גשר תלוי מעוגן כבלים

## קישורים חיצוניים

* 

*
קטגוריה:הנדסה אזרחית
מעוגן כבלים, גשר
קטגוריה:טכנולוגיות בנייה
מלחמת הכוכבים: הרפתקאות משפחת פרימייקר

**מלחמת הכוכבים: הרפתקאות משפחת פרימייקר** (באנגלית: **Lego Star Wars: The Freemaker Adventures**) היא סדרת אנימציה של לגו המשודרת בדיסני XD החל מה-20 ביוני 2016, ובישראל עלתה ב-6 בנובמבר 2016. עלילת הסדרה מתרחשת בין הסרטים "מלחמת הכוכבים - פרק 5: האימפריה מכה שנית" ובין "מלחמת הכוכבים - פרק 6: שובו של הג'דיי".

ב-4 במאי 2017 שודרו 5 קצרים שהובילו לעונה שנייה שעלתה ב-17 ביוני 2017 והסתיימה ב-16 באוגוסט 2017.

## עלילה
שלישיית אחים מגלה את קריסטל הקייבר, ויוצאים להרפתקה כשהם מתמודדים מול כוחות האימפריה ואיומים שונים.

## דמויות ומדבבים
### דמויות ראשיות

### דמויות משנה

### דמויות נוספות המופיעות בסרטים

## סקירה כללית של הסדרה

## פרקים
### עונה 1

### קצרים

### עונה 2

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:לגו
קטגוריה:מלחמת הכוכבים
קטגוריה:סרטי לגו
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שעלו לשידור בשנת 2016
יוסף צבי קאליש

[ממוזער|250px|מימין לשמאל: מרדכי [הליגמן, הרב יוסף צבי קאליש ומייסד בני ברק, יצחק גרשטנקורן]]
הרב **יוסף צבי קאליש** (ה'תרמ"ה, 1885 - א' באדר א' ה'תשי"ז, 1 בפברואר 1957) היה רב פולני-חסידי, האדמו"ר מסקרנביץ ורבה של המושבה בני ברק.

## ביוגרפיה
נולד לרב שמעון קאליש (ר' שמעולי) נכדו של רבי יצחק מוורקא. בגיל 16 נישא לחיה גולדה בתו של האדמו"ר רבי יצחק יעקב רבינוביץ מביאלא, והתגורר לאחר נישואיו בביאלא ואחר כך עבר להתגורר בוורשה.

במהלך שנות ה-20 של המאה ה-20 החליף את האדמו"ר רבי שאול ידידיה אלעזר טאוב ברבנות העיר קורטשוב. לאחר פטירת אביו ב-1927 ירש את מקומו כאדמו"ר חסידות סקרנביץ.

להזמנת מייסדה של המושבה בני ברק, ר' יצחק גרשטנקורן שהיה מחסידי סקרנביץ שייסדו את בני ברק, עלה בשנת 1935 לארץ ישראל והתמנה כרבה של המושבה, תפקיד בו שימש עד פטירתו במקביל לתפקידו כאדמו"ר מסקרנביץ משושלת בית וורקא. הוא התיידד עם החזון איש שתמך בו כרב של בני ברק. מדי שנה היה נוסע לפולין לבקר את חסידיו. בפרוץ מלחמת העולם השנייה הוא היה בוורשה והצליח לצאת ברכבת האחרונה שיצאה מן הבירה ורשה לעיר הנמל הרומנית קונסטנצה וחזר לארץ ישראל.

עם שובו לבני ברק הופתע לגלות כי הרב יעקב לנדא התמנה גם הוא לרב של בני ברק. שני הרבנים פעלו במקביל זה לזה כשכל אחד משרת את הפונים אליו. בשנת 1940, בעקבות סכסוך על השליטה בתלמוד תורה, הוצע לבחור רב יחיד לבני ברק. אולם ראש המועצה יצחק גרשטנקורן התנגד לרעיון ותיאר את המצב: "שני הרבנים, הרב קאליש והרב לאנדוי, יש להם הרבה תומכים, כל אחד, חסידים וידידים מרובים לו. ולא עוד אלא שהרב קאליש יושב במקום שבע שנים והרב לאנדוי חמש שנים ומעולם לא היה ביניהם לא שלום ולא מחלוקת. כל אחד השפיע על צד שלו בכבוד ובהגינות." כך המשיכו שני הרבנים לכהן במקביל זה לזה עד פטירתו של הרב קאליש. הרב קאליש המשיך לבצע רישום לנישואין בתור רבה של העיר, והמשיך לכהן כרבו של בית הכנסת הגדול, בו ערך שולחן עם החסידים לסעודה שלישית מדי שבת. בשערים, ביטאונה של פועלי אגודת ישראל, הוצגו שני הרבנים כ"רבה של בני ברק".

הוא נפטר בבני ברק בליל שבת, א' באדר א' ה'תשי"ז, 1 בפברואר 1957. מסע ההלוויה שלו יצא מבית הכנסת הגדול בבני ברק לבית העלמין הישן בטבריה בחלקת תלמידי הבעש"ט.

על שמו נקרא רחוב בבני ברק, רחוב הרב קליש.
דברי תורתו נלקטו בספר שארית יוסף שנדפס בשנת תש"ס על ידי הרב זאב דוד רייכמן.

## לקריאה נוספת
* אהרן סורסקי, **מרא דאתרא**, בתוך: **בני ברק. תשעים השנים הראשונות: תרפ"ד-תשע"ד**, מוסף "המודיע", אלול תשע"ד, עמ' 32

## קישורים חיצוניים
* 
* 
* ; 

## הערות שוליים

קטגוריה:משפחת קאליש
קטגוריה:אדמו"רי בית וורקא
קטגוריה:רבנים חסידים
קטגוריה:אנשי העלייה החמישית
קטגוריה:רבנים חסידים בארץ ישראל
קטגוריה:בני ברק: רבנים ראשיים
קטגוריה:בני ברק: אדמו"רים
קטגוריה:אדמו"רים ארץ-ישראלים
קטגוריה:אדמו"רים ישראלים
קטגוריה:יהודים הקבורים בבית הקברות בטבריה
קטגוריה:ישראלים שנולדו ב-1885
קטגוריה:ישראלים שנפטרו ב-1957
ראש ממשלת איסלנד

ממוזער|250px|משרד ראש ממשלת איסלנד
**ראש ממשלת איסלנד** (באיסלנדית: **Forsætisráðherra Íslands**) הוא ראש הממשלה של הרפובליקה של איסלנד. ראש הממשלה מתמנה באופן רשמי על ידי נשיא איסלנד ועומד בראש הרשות המבצעת יחד עם חברי הקבינט בכפוף לתמיכת האלת'ינגי (הפרלמנט האיסלנדי, שהוא הקדום ביותר בעולם).

## בסיס חוקתי
ראש הממשלה ממונה על ידי נשיא איסלנד על פי פרק 2 סעיף 17 לחוקת איסלנד והוא יושב בראש הקבינט.

## משרדים ומעונות
משרד ראש הממשלה שוכן במבנה הקרוי Stjórnarráðið שברייקיאוויק ובו שוכנת מזכירות הממשלה ונערכות ישיבותיה. לרשות ראש הממשלה עומד בית קיץ, "בית החווה" (ת'ינגווטלאבאייר, באיסלנדית: Þingvallabær) בפארק הלאומי ת'ינגווליר. כמו כן מחזיק ראש הממשלה מעון לקבלות פנים בטיארנגטה שברייקיאוויק שהיה מעון ראש הממשלה עד 1943.

## ראשי ממשלת איסלנד
### השר לענייני איסלנד – שלטון הבית
**השר לענייני איסלנד** (בדנית: Minister for Island, באיסלנדית: Ráðherra Íslands) היה שר בממשלת דנמרק שמונה על ידי מלך דנמרק ועסק בענייניה של איסלנד בעת שזו הייתה חלק מדנמרק.

התפקיד נוצר ב-5 בינואר 1874 כאשר על פי חוקת איסלנד הסמכות הניהולית באי ניתנה למלך דנמרק באמצעות ממשלת דנמרק. עד 1904 היה תפקיד השר לענייני איסלנד חלק מתפקידו של שר המשפטים של דנמרק, כאשר ב-3 באוקטובר 1903 הוכרז בחוק החוקה של איסלנד שעל השר לענייני איסלנד להיות תושב רייקיאוויק, לדעת קרוא וכתוב בשפה האיסלנדית ושהוא אחראי כלפי האלת'ינגי. היה זה תחילתו של "שלטון הבית" של איסלנד.

ב-1918 הכירה דנמרק באיסלנד כמדינה עצמאית וריבונית באיחוד פרסונלי עם דנמרק, ממלכת איסלנד וב-30 בנובמבר אותה שנה סיים את תפקידו אחרון השרים לענייני איסלנד.

### ממלכה
**ממלכת איסלנד** (בדנית: Konungsríkið Ísland, באיסלנדית: Kongeriget Island) הייתה מונרכיה חוקתית שהתקיימה על פי חוק האיחוד בין דנמרק לבין איסלנד ונחתמה ב-1 בדצמבר 1918. הממלכה התקיימה עד 17 ביוני 1944 כאשר בעקבות משאל עם הוקמה הרפובליקה של איסלנד.

### רפובליקה
**הרפובליקה של איסלנד** נוסדה ב-25 בפברואר 1944 לאחר שהאלת'ינגי החליט לנתק את הקשרים בין איסלנד לבין המלוכה הדנית בהתאם להתניות בחוק האיחוד הדני-איסלנדי של 1918. חוק זה העניק לאיסלנד עצמאות, אך שתי המדינות נותרו באיחוד פרסונלי, כשמלך דנמרק היה גם מלך איסלנד.

האלת'ינגי העביר חוק שעל פיו בין ה-20 ל-23 במאי 1944 נערך משאל עם לאישור או לדחייה של החלטת האלת'ינגי. לאחר שההחלטה על הקמת הרפובליקה עברה ברוב מכריע של 99% והחוקה החדשה אושרה ברוב של 95%, נערכו חגיגות העצמאות ב-17 ביוני 1944 והפרלמנט ניתק את הקשרים עם המלוכה הדנית, הכריז על הקמת הרפובליקה של איסלנד ובחר את נשיאו הראשון, סוון ביירנסון.

## קישורים חיצוניים

* 

## הערות שוליים

*
קטגוריה:שרי ממשלת איסלנד
נסים פילוסוף

**נסים פילוסוף** הוא ספורטאי ספורט נכים וקלע פאראלימפי לשעבר.

פילוסוף שירת כנהג טנק. ב-5 ביוני 1967 עלה על מוקש באזור אל-קובה שברצועת עזה וכף רגלו נקטעה. במשך 14 שעות זחל בשעות הלילה למרחק שלושה קילומטר והגיע לקיבוץ נחל עוז, שם התריע על האירוע וביקש שליחת חילוץ לחבר צוות שנשאר במקום. על גילוי אומץ הלב הוא עוטר בעיטור המופת.

ב זכה במדליית כסף בתחרות קליעה במצב ירי מעורב ודורג במקום העשירי בתחרות הטלת כידון.

ב זכה במדליית ארד בתחרות קליעה עם 525 נקודות במצב ירי מעורב.

ב דורג במקום הרביעי בתחרות קליעה בירי רובה בעמידה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:חיילי חיל השריון במלחמת ששת הימים
קטגוריה:מעוטרי עיטור המופת במלחמת ששת הימים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:קלעים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:קלעים במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:קלעים נכים ישראלים
קטגוריה:קלעים פאראלימפיים ישראלים
קטגוריה:ישראלים שנולדו במאה ה-20
מדליות באולימפיאדת הנוער אינסברוק (2012)

אולימפיאדת הנוער אינסברוק (2012) מהווה את משחקי החורף האולימפיים לנוער ה-1 שהתקיימו וממשיכה את אולימפיאדת הנוער הראשונה שנערכה בסינגפור בשנת 2010. המשחקים נערכו בין ה-13 ל-22 בינואר 2012. במשחקים השתתפו 1,059 ספורטאים ב-63 אירועים ב-7 ענפי ספורט. טבלת המדליות בדף זה מדרגת את 69 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.

## עיצוב המדליה
הוועד האולימפי הבינלאומי הכריז במרץ 2011 כי הוא עורך תחרות לעיצוב המדליה לאולימפיאדת הנוער באינסברוק 2012 לאור הצלחת התחרות באולימפיאדת הנוער סינגפור (2010). אולם, לבסוף עיצוב המדליה בוצע על ידי צוות העיצוב הגרפי של הוועדה המארגנת של אולימפיאדת הנוער באינסברוק (IYOGOC) בשיתוף עם החרט, הרברט והנר, מהמטבעה האוסטרית. הצד הקדמי של המדליה כולל את הטבעות האולימפיות, צורות של פתיתי שלג וענף זית בזיקה למשחקים האולימפיים ביוון העתיקה. הצד האחורי של המדליה משלב את לוגו המשחקים, המורכב מפיקסלים.

## טבלת המדליות
הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.

באולימפיאדה הוענקו סך הכל 189 מדליות ב-63 אירועים: 63 מדליות זהב, 63 מדליות כסף, ו-63 מדליות ארד.

במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 3 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 3 מדליות זהב, 3 מדליות כסף ו-3 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "נבחרת לאומים מעורבת" אינה מדורגת בטבלה.

;מקרא



## הערות שוליים

קטגוריה:2012 בספורט
קטגוריה:מדליות באולימפיאדת הנוער
קטגוריה:2012 באירופה
אריאלה מיזן

**אריאלה כהן-מיזן** היא ספורטאית פאראלימפית לשעבר.

החלה להתחרות בינלאומית במשחקי סטוק מנדוויל וזכתה להישגים גבוהים בשחייה ובסיף.

ב השתתפה בתחרויות שחייה ואתלטיקה. היא דורגה במקום הרביעי בתחרות סללום, במקום הששי במרוץ עגלות אישי ל-60 מטר ובמקום החמישי במרוץ שליחות ל-160 מטר. בתחרויות השחייה דורגה במקום החמישי במשחה 50 מטר בסגנון חזה ובמקום השמיני במשחה 50 מטר בסגנון חופשי. במשחה מעורב 3X25 סיימה במקום השלישי בשלב המוקדמות אך לא השתתפה בתחרות הגמר. עם נבחרת הנשים בכדורסל זכתה במדליית ארד.

ב זכתה בשלוש מדליות זהב בשלושת המשחים בהם השתתפה: 25 מטר בסגנון גב (0:34.07 שניות), 25 מטר בסגנון חזה (שיא עולם של 0:31.21 שניות) ו-25 מטר בסגנון חופשי (0:31.53 שניות). עם נבחרת הנשים בכדורסל כיסאות גלגלים זכתה במדליית זהב רביעית.

ב וב זכתה במדליות כסף עם נבחרת הנשים בכדורסל כיסאות גלגלים. ב התחרתה שוב עם הנבחרת, שדורגה במקום הששי.

כיום היא בסגל נבחרת הכדורסל של בית הלוחם תל אביב.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחייניות נכות ישראליות
קטגוריה:שחייניות פאראלימפיות ישראליות
קטגוריה:אתלטיות פאראלימפיות ישראליות
קטגוריה:כדורסלניות פאראלימפיות ישראליות
קטגוריה:שחקניות כדורסל בכיסאות גלגלים ישראליות
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פאדי צ'ייבסקי

**סידני אארון "פאדי" צ'ייבסקי** (אנגלית: Sidney Aaron "Paddy" Chayefsky; 29 בינואר 1923 - 1 באוגוסט 1981) היה תסריטאי, מחזאי וסופר אמריקאי יהודי. צ'ייבסקי הוא האדם היחידי שזכה ללא שותפים בפרס אוסקר שלוש פעמים בקטגוריית התסריט הטוב ביותר (האחרים שזכו בפרס שלוש פעמים, פרנסיס פורד קופולה, צ'ארלס בראקט, וודי אלן ובילי ויילדר, זכו כולם במשותף עם כותבים-שותפים).

## ביוגרפיה
צ'ייבסקי נולד ברובע הברונקס להורים ממוצא יהודי אוקראיני, הארי וגאסי (Gussie, לבית סטוצ'בסקי) צ'ייבסקי. במלחמת העולם השנייה שירת בצבא האמריקאי ועוטר בעיטור לב הארגמן. במהלך שירותו הצבאי גם דבק בו השם "פאדי" (קיצור של , שם נוצרי מסורתי) כאשר, למרות יהדותו, ביקש להשתחרר מתורנות מטבח על מנת להשתתף במיסה. במהלך שירותו, על יד העיר אאכן, נפצע בעלותו על מוקש. במהלך התאוששותו בבית החולים על יד סיירנססטר שבאנגליה, הוא כתב לברית ומילים למחזמר הקומי *No T.O. for Love*, שהופק לראשונה בשנת 1945.

צ'ייבסקי נחשב לאחד הדרמטיסטים הנודעים שבתור הזהב של הטלוויזיה. תסריטיו הריאליסטיים והאינטימיים סיפקו סגנון נטורליסטי של דרמה טלוויזיונית בשנות החמישים, והוא נחשב לדמות המרכזית של תנועת "הריאליזם של כיור המטבח" בטלוויזיה האמריקנית. מרטין גוטפריד כתב ב-"All His Jazz" על צ'ייבסקי "היה כותב מצליח, המצליח ביותר של אסכולת הנטורליזם slice of life בטלוויזיה".

ב-1965 כתב את התסריט ל"אמילי הופכת לאמריקאית" בכיכובם של ג'ולי אנדרוז וג'יימס גארנר.

בעקבות תסריטי הטלוויזיה שלו שזכו לתשבחות, המשיך צ'ייבסקי בכתיבת מחזות ונובלות.

זכה בפרס אוסקר על סרטיו "מרטי" (1955), "בית חולים" (1971) ו"רשת שידור" (1976).

ב-1980 ביים קן ראסל את הסרט "מצבים משתנים", לתסריט שכתב צ'ייבסקי על פי ספרו באותו השם מ-1978.

ב-1981 צ'ייבסקי נפטר.

## קישורים חיצוניים

* 

* 
* 
* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:תסריטאים אמריקאים
קטגוריה:זוכי אוסקר: התסריט המעובד הטוב
קטגוריה:זוכי אוסקר: התסריט המקורי הטוב
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
קטגוריה:אמריקאים שנולדו ב-1923
קטגוריה:אמריקאים שנפטרו ב-1981
טריגווה הוולמו

**טריגווה מגנוס הוולמו** (בנורווגית: **Trygve Magnus Haavelmo**; 13 בדצמבר 1911 - 28 ביולי 1999) היה כלכלן ומתמטיקאי נורווגי, חתן פרס נובל לכלכלה לשנת 1989.

## חייו
נולד באוסלו שבנורווגיה. הוא קיבל תואר בכלכלה מאוניברסיטת אוסלו בשנת 1930, ובסופו של דבר הצטרף למכון הכלכלה, בהמלצתו של רגנר פריש. הוולמו היה עוזרו של פריש עד שמונה לראש החישובים של המכון. ב-1936 למד סטטיסטיקה בקולג' האוניברסיטאי של לונדון, ובהמשך נסע לברלין (גרמניה), לז'נבה (שווייץ) ולאוקספורד (אנגליה) ללימודים נוספים. הוולמו הרצה באוניברסיטת ארהוס במהלך שנת 1938, ולאחר מכן, עקב מלגה שקיבל, עבר לארצות הברית. הוא עבד במחלקה הסטטיסטית בניו יורק. הוא קיבל את הדוקטורט שלו ב-1946, עבור עבודתו על גישת ההסתברות באקונומטריקה.

הוא שימש כפרופסור לכלכלה ולסטטיסטיקה באוניברסיטת אוסלו בשנים 1948–1979.

בשנת 1989 הוענק לו פרס נובל לכלכלה על הבהרת היסודות ההסתברותיים של האקונומטריקה ועל הניתוח של מבנים כלכליים בו-זמניים.

הוולמו נפטר באוסלו ב-28 ביולי 1999.

## קישורים חיצוניים

* 

קטגוריה:זוכי פרס נובל לכלכלה
קטגוריה:זוכי פרס נובל נורווגים
קטגוריה:כלכלנים נורווגים
קטגוריה:מתמטיקאים נורווגים
קטגוריה:נורווגים שנולדו ב-1911
קטגוריה:נפטרים ב-1999
אריק פ. וישהאוס

**אריק פרנסיס ווישהאוס** (באנגלית: **Eric Francis Wieschaus**; נולד ב-8 ביוני 1947) הוא ביולוג וגנטיקאי אמריקאי, חתן פרס נובל לפיזיולוגיה או לרפואה לשנת 1995.

נולד בסאות בנד, אינדיאנה שבארצות הברית. הוא קיבל תואר ראשון בביולוגיה מאוניברסיטת נוטרדאם ותואר דוקטור לביולוגיה מאוניברסיטת ייל.

בשנת 1995 זכה ווישהאוס בפרס נובל לפיזיולוגיה או לרפואה, יחד עם אדוארד ב. לואיס וכריסטיאנה ניסליין-פולהרד, על גילוי הגנים המעורבים בהתפתחות זבוב הפירות.

החל מ-1981, ווישהאוס הוא פרופסור לביולוגיה מולקולרית באוניברסיטת פרינסטון, ופרופסור נספח לביוכימיה בניו ג'רזי.

הוא נשוי לגרטרוד שופבאך, אף היא פרופסור לביולוגיה מולקולרית, ואב לשלוש בנות. הוא מגדיר עצמו כאתאיסט.

## קישורים חיצוניים

* אתר הבית של המעבדה של אריק פ. ווישהאוס באוניברסיטת פרינסטון.

* 

קטגוריה:אמריקאים ילידי אינדיאנה
קטגוריה:סאות' בנד: אישים
קטגוריה:בוגרי אוניברסיטת נוטרדאם
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:ביולוגים אמריקאים
קטגוריה:גנטיקאים אמריקאים
קטגוריה:בעלי תואר דוקטור מאוניברסיטת ייל
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת דיוק
קטגוריה:סגל אוניברסיטת פרינסטון
קטגוריה:אתאיסטים אמריקאים
קטגוריה:אמריקאים שנולדו ב-1947
מדליות באולימפיאדת הנוער לילהאמר (2016)

אולימפיאדת הנוער לילהאמר (2016) מהווה את משחקי החורף האולימפיים לנוער ה-2 שהתקיימו. המשחקים נערכו בין ה-12 ל-21 בפברואר 2016. במשחקים השתתפו 1,067 ספורטאים ב-70 אירועים ב-7 ענפי ספורט. טבלת המדליות בדף זה מדרגת את 71 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.

## עיצוב המדליה
עיצוב המדליה נבחר בתחרות בינלאומית שנערכה על ידי הוועד האולימפי הבינלאומי בדומה לאולימפיאדות הנוער הקודמות. הזוכה בתחרות היה צ'פריאן בורזו בן 20 מרומניה עם יצירתו "לפסגה" שגבר על מעל 300 מועמדים מ-65 מדינות. הצד הקדמי של המדליה בעיצובו מתאר את הרי סקנדינביה, חורף, קרח, גלגליות, מגלשיים והפודיום. הצד האחורי של המדליה עוצב על ידי הוועדה המארגנת של אולימפיאדת הנוער בלילהאמר (LYOGOC) שלקחו את השראתם מארבעת המעצבים הנורווגיים צעירים שיצרו את לוגו המשחקים בשלבים המוקדמים של ארגון המשחקים.

## טבלת המדליות
הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.

באולימפיאדה הוענקו סך הכל 210 מדליות ב-70 אירועים: 70 מדליות זהב, 70 מדליות כסף, ו-70 מדליות ארד.

במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 4 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 4 מדליות זהב, 4 מדליות כסף ו-4 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה.

;מקרא



## הערות שוליים

קטגוריה:2016 בספורט
קטגוריה:מדליות באולימפיאדת הנוער
קטגוריה:2016 באירופה
רוברט ריצ'רדסון

**רוברט קולמן ריצ'רדסון** (אנגלית: **Robert Coleman Richardson**; 26 ביוני 1937 - 19 בפברואר 2013) היה פיזיקאי אמריקאי, חתן פרס נובל לפיזיקה לשנת 1996.

ריצ'רדסון נולד בוושינגטון שבארצות הברית. הוא למד בתיכון במחוז ארלינגטון שבווירג'יניה. בהיותו נער שימש כמדריך בצופים. לאחר מכן למד בווירג'יניה טק, שם קיבל תואר ראשון בפיזיקה בשנת 1958 ותואר שני ב-1960. בשנת 1965 קיבל תואר דוקטור מטעם אוניברסיטת דיוק.

בתחילת שנות ה-70 של המאה ה-20 עסק יחד עם דייוויד לי ודאגלס אושרוף במחקר בו גילו כי הליום הוא מהגזים המעטים בעלי מקדם ג'ול-תומסון שלילי בתנאי לחץ וטמפרטורה סטנדרטיים. פירוש הדבר שכאשר מניחים לו להתפשט מלחץ גבוה ללחץ נמוך, הגז מתחמם. רק מתחת לטמפרטורת האינוורסיה שלו - כ-32 עד 50 קלווין בלחץ אטמוספירי - הוא מתקרר בשעת ההתפשטות. כאשר מקררים את ההליום לטמפרטורה שמתחת ל-K 2.175 הופך ההליום לנוזל-על (superfluid) ומשנה את תכונותיו, הוא נע ללא חיכוך, צמיגותו נעלמת לחלוטין, ומוליכות החום שלו גבוהה, היכולת לזרום במדרון עולה וחדירות דרך פתחים זעירים (מצב זה נקרא גם Helium II).

על גילוי זה קיבל פרס נובל לפיזיקה ב-1996, יחד עם לי ואושרוף.

בשנים 1998–2007 שימש כסגן פרובוסט באוניברסיטת קורנל, ובשנים 2007 - 2009 שימש כיועץ מדעי בכיר לנשיא המכללה.

נפטר באית'קה שבניו יורק ב-19 בפברואר 2013.

## קישורים חיצוניים

* 

* 
* 

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:בוגרי אוניברסיטת וירג'יניה טק
קטגוריה:בעלי תואר דוקטור מאוניברסיטת דיוק
קטגוריה:סגל אוניברסיטת דיוק
קטגוריה:סגל אוניברסיטת קורנל
קטגוריה:חברי האקדמיה הלאומית למדעים של ארצות הברית
קטגוריה:בוגרי תנועת הצופים בארצות הברית
קטגוריה:אמריקאים שנולדו ב-1937
קטגוריה:אמריקאים שנפטרו ב-2013
גלעד שמואלי (שחקן)

**גלעד שמואלי** (נולד ב-1981) הוא שחקן תיאטרון, תסריטאי, מחזאי, מדבב, מוזיקאי וזמר-יוצר ישראלי.

## ביוגרפיה מוקדמת
שמואלי נולד וגדל במושב החקלאי עין ורד. בנם של דורון ואיילה שמואלי. לגלעד אחות קטנה ואח גדול - שופט הכדורסל בליגת העל, גיא שמואלי.

כנער, גלעד התמחה באמנויות לחימה שונות: קרב מגע, שם הגיע לדרגת חגורה שחורה אצל מייסד השיטה קרב מגן ישראלי - אלי אביקזר. בנוסף למד את אמנויות הלחימה הסיניות ווינג צ'ון קונג פו וג'יט קון דו.

מאוחר יותר פנה גלעד ללימודי מוזיקה, פסנתר קלאסי וגיטרה.

בשנת 1999, התגייס לצה״ל, לחיל המודיעין, שם שירת 3 שנים.

## קריירת תיאטרון לימודי משחק
שמואלי למד בבית הספר ללימודי משחק בית צבי תחת ניהולו של גרי בילו, בין השנים 2002–2005.

### הצגות בהן השתתף
* תיאטרון הספרייה (בית צבי) - אאידה, יוסף וכתונת הפסים, משהו יפה, אחים בדם, שורת המקהלה, קברט, תהילה, פאול ג'ואי, חתולים.
* הצגות בתיאטרון הקאמרי - המפיקים, מלון פלזה, סאלח שבתי, כנר על הגג, ינטל, זהב טורקי, קברט, קומדיה של טעויות, הרטיטי את לבי, משפחה חמה, סיראנו דה ברז'ראק, סיפור הפרברים (על תפקיד ברנרדו בהצגה - גלעד היה מועמד לפרס התיאטרון לשנת 2017), אופרה בגרוש, שורת המקהלה, שיגעון המוזיקה, השיבה, הנכד, עוץ לי גוץ לי, לילה בפריז, בואו נפתח את זה, מלצרית, טרטיף, "מי שלא נולד - מפסיד" (מופע במלאת 80 להולדתו של חנוך לוין).
* בתיאטרון באר שבע - עלי כינור.
* בתיאטרון הבימה - כמעט נורמלי.
* בתיאטרון אמנות ותקשורת - צלילי המוזיקה.
* תיאטרון המדיטק - שומבצל, סוד הגן הנעלם, אוזו ומוזו.
* תיאטרון ארצי לנוער - הכבש השישה עשר, הילד הזה הוא אני.

## לימודים נוספים - כתיבת תסריט ומחזאות.
בשנת 2015 שמואלי למד באוניברסיטה הפתוחה (ביה״ס חשיפה) כתיבת תסריטאות, קולנוע, טלוויזיה וניו מדיה. תחת ניהולו של צביקה קרצנר.

כמו כן, למד במספר קורסים של כתיבה בשח״ם - בין היתר אצל ניר ברגמן, יובל שפרמן, אסף ציפור, אסף בייזר ושבי גביזון.

## פעילות כמחזאי
כתב את המחזה ״בואו נפתח את זה״ ביחד עם סתיו אידיסיס. המחזה הופק ועלה כהצגה בתיאטרון הקאמרי באפריל 2022.

כתב את המחזה ואת המוזיקה למחזמר ״קטנצ׳יק״ שעלה כהצגה בשנת 2018 בתיאטרון הקיבוץ ואף ביים את ההצגה בשיתוף עם הבמאי גלעד קמחי.

זכה בפרס המחזאי לשנת 2019 בתיאטרון הקאמרי, במסגרת פסטיבל ״כאן ועכשיו״, על כתיבת המחזה ״בואו נפתח את זה״.

## קריירת דיבוב
שמואלי דיבב בכמה סרטים וסדרות טלוויזיה בכל מיני תפקידים:
* אמדאוס - מריו
* רוץ, דייגו, רוץ! - דמויות שונות
* לאקי דאק: ברווז בר מזל - דמויות שונות
* בית - או
* פלונטר: הסדרה - יוג'ין פיצהרברט (פלין ריידר)
* קיקוריקי: הקבוצה הבלתי מנוצחת - קראש
* רובוט ומפלצת - רובוט
* רוץ, דייגו, רוץ! - דמויות שונות
* אלאדין - אלאדין
* סוניק – הסרט - הסוכן סטון
* אנקאנטו - מארינו
* מכושפת 2 - הנסיך אדוארדו
* המשאלה - מגניפיקו

## מוזיקה
* גיבור מנייר - מופע יחיד בתיאטרון ״תמונע״ (מילים ולחנים מקוריים - גלעד שמואלי)
* תוצרת הארץ - מופע יחיד - מחווה לאריק איינשטיין בקפה תיאטרון הקאמרי.
* כתב את המוזיקה המקורית למחזמר ״קטנצ׳יק״ שבתיאטרון הקיבוץ.

שר את הפתיח של הסדרה רובוט ומפלצת, ושר בתוכנית הטלוויזיה שרים סינטרה וחברים.
* כתב את המילים והלחן לקליפ ״נשתגע״ וגם ביים את הקליפ בשיתוף עם גלעד קמחי, בהשתתפות שחקני תיאטרון הקאמרי, פרויקט שנולד מתוך משבר הקורונה בתיאטרון.

## קישורים חיצוניים

קטגוריה:מדבבים ישראלים
קטגוריה:שחקני תיאטרון ישראלים
קטגוריה:מוזיקאים ישראלים
קטגוריה:שחקני התיאטרון הקאמרי
קטגוריה:ישראלים שנולדו ב-1981
רובין וורן

**ג'ון רובין וורן** (באנגלית: **John Robin Warren**; 11 ביוני 1937 – 23 ביולי 2024) היה פתולוג ופיזיולוג אוסטרלי, חתן פרס נובל לפיזיולוגיה או לרפואה לשנת 2005.

## ביוגרפיה
וורן נולד ב-1937 באדלייד שבאוסטרליה. הוא השלים את לימודיו התיכוניים במכללת סנט פיטר שבעיר, ולאחר מכן קיבל תואר MBBS (קיצור של Bachelor of Medicine, Bachelor of Surgery) מטעם אוניברסיטת אדלייד.

וורן התעניין במחלת הגסטריטיס, ופגש את הרופא והפרופסור למיקרוביולוגיה בארי מרשל, במהלך הכשרה ברפואה פנימית בבית החולים המלוכתי בפרת' ב־1981. יחדיו, השניים חקרו את נוכחות חיידק סלילי אצל חולי גסטריטיס. בשנה שלאחר מכן (1982), הם הצליחו לגדל את התרבית הראשונית של H. pylori ופיתחו את ההשערה שלהם הקושרת בין החיידק לבין אולקוס וסרטן הקיבה.

תיאורית ה־H. pylori זכתה ללגלוג בידי המדענים והרופאים הממסדיים, שלא האמינו לכך שחיידק יכול לחיות בסביבה החומצית של הקיבה. במסגרת מאמציהם להוכיח כי החיידק גורם לאולקוס, בשנת 1984 שתה בארי מרשל צלחת פטרי מלאה בחיידק ופיתח במהרה תסמינים של דלקת רפידת הקיבה, שנעלמו לאחר שלקח אנטיביוטיקה, אך לא פיתח אולקוס.

ב־2005 העניקה האקדמיה השוודית למדעים לוורן ולמרשל את פרס נובל לפיזיולוגיה או לרפואה על "התגלית שלהם של החיידק ה־H. pylori, ותפקידו במחלות כיב הקיבה ודלקת הקיבה".

וורן היה נשוי לוויניפרד תרזה לבית ויליאמס עד למותה ב־1997. לזוג חמישה ילדים.

מת ב-23 ביולי 2024 בפרת', אוסטרליה בגיל 87.

## קישורים חיצוניים

* 

קטגוריה:מדענים אוסטרלים
קטגוריה:פתולוגים
קטגוריה:פיזיולוגים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אוסטרלים
קטגוריה:בוגרי אוניברסיטת אוסטרליה המערבית
קטגוריה:בוגרי אוניברסיטת אדלייד
קטגוריה:אוסטרלים שנולדו ב-1937
קטגוריה:אוסטרלים שנפטרו ב-2024
אריה ביזם

**אריה ביזם** (נולד ב-1946) הוא ספורטאי ספורט נכים ישראלי. שחקן בולט בנבחרת ישראל בכדורסל כיסאות גלגלים.

ביזם נולד באוסטריה ב-1946 ועלה לישראל במרץ 1949. בנעוריו החל להתאמן במרכז הספורט לנכים ברמת גן. למעלה משני עשורים היה חבר בנבחרת ישראל בכדורסל כיסאות גלגלים והיה שחקן מצטיין. השתתף במשחקי סטוק מנדוויל וזכה להישגים בשחייה. באליפות ישראל לנכים 1966 קבע שיא חדש במשחה 50 מטר בסגנון חתירה וזכה במדליית זהב עם הישג של 37.5 שניות. ב-1967 זכה במדליית כסף במשחה חתירה בסטוק מנדוויל.

ב זכה עם נבחרת הכדורסל במדליית זהב. בנוסף התחרה במשחה שליחים 3X50 בסגנון מעורב וזכה במדליית כסף, במשחה 50 מטר בסגנון חופשי (מקום חמישי), במרוץ מאה מטר (מקום שישי) ובנבחרת מרוץ שליחים ל-160 מטר (מקום חמישי). ב זכה עם נבחרת הכדורסל במדליית כסף והשתתף בתחרות סללום שבה דורג במקום ה-21. ב היה שותף לזכייה במדליית כסף בכדורסל.

מתגורר בבית דגן ואב ל-3.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:כדורסלנים במשחקים הפאראלימפיים טורונטו (1976)
קטגוריה:ישראלים ילידי אוסטריה
קטגוריה:בית דגן: אישים
קטגוריה:ישראלים שנולדו ב-1946
יחסי צרפת–קיריבטי

היחסים שבין **[[צרפת|הרפובליקה הצרפתית]]** לבין **[[קיריבטי|הרפובליקה של קיריבטי]]** הם יחסים אשר משפיעים מאוד על קיריבטי כחלק מהיחסים של צרפת עם מדינות אוקיאניה. בין שתי המדינות מתקיימים יחסים דיפלומטים חלקיים. נציגות קיריבטית לא קיימת בצרפת, ושגרירות צרפת בסובה שבפיג'י מואמנת להיות גם שגרירות קיריבטי.

## היסטוריה
בשנת 1995 קיריבטי השעתה את יחסיה עם צרפת כמחאה על ניסוי גרעיני שנעשה בפולינזיה הצרפתית.

צרפת מסייעת לקיריבטי בדרכים שונות, סיוע צרפתי אפשר את הקמת בית הספר הראשון בקיריבטי בתחילת שנות ה-2000 ואת מציאת הפוספט בקיריבטי.

הייצוא הצרפתי לקיריבטי בשנת 2002 היה בשווי 24 מיליון אירו.

קיריבטי מאפשרת לדייגים צרפתיים לדוג בטריטוריה שלה.

נשיא קיריבטי השתתף בביקור ממלכתי בפריז ביוני 2006 והשתתף בפסגה רבה-צדדית על "יחסי צרפת-אוקיאניה". מטרת הפסגה הייתה "חיזוק יחסי צרפת-האוקיינוס השקט, התדיינות ודיון על קשרי הביטחון, הפוליטיקה, הכלכלה והסביבה בין המדינות".

## הערות שוליים

קטגוריה:ערכים ללא קטגוריות פיזיות - יחסי חוץ
צבי בן-צבי (ספורטאי)

**צבי בן-צבי** (1927 – 12 באוקטובר 1988) היה ספורטאי ספורט נכים ישראלי. מנציגי ישראל במשחקים הפאראלימפיים הראשונים, בעל מדליית זהב ושתי מדליות ארד בכדורסל ב.

## ביוגרפיה
בן-צבי נפצע במלחמת העצמאות. היה מראשוני ספורט נכים בישראל וב-1953 היה אחד משלושת חברי המשלחת הראשונה מישראל אל משחקי סטוק מנדוויל. בשנים הבאות היה חבר קבוע במשלחת ישראל למשחקים וחבר הנבחרת בכדורסל כיסאות גלגלים. ב-1955 זכתה נבחרת הכדורסל במדליית ארד. ב-1957 זכה בן-צבי במדליית ארד בהטלת כידון למרחק 15.85 מטר.

ב וב היה חבר בנבחרת כדורסל כיסאות גלגלים ושותף לזכייה במדליות ארד. באולימפיאדת טוקיו התחרה בזריקת בקבוק עץ וסיים במקום חמישי ובהדיפת כדור ברזל ודורג במקום שביעי.

ב נשא בטקס הפתיחה את השבועה האולימפית כנציג המשתתפים. הוא זכה במדליית זהב עם נבחרת הכדורסל והשתתף בחמש תחרויות אתלטיקה (הדיפת כדור ברזל, הטלת כידון, זריקת אלה ומרוץ עגלות) בהן לא העפיל לגמר.

ב היה ראש המשלחת הישראלית למשחקים והתחרה בשלוש תחרויות אתלטיקה (הדיפת כדור ברזל והטלת כידון).

ב השתתף בתחרויות הדיפת כדור ברזל ובהטלת כידון.

בן-צבי נפטר ב-1988 והוכר כחלל צה"ל בהיותו נכה צה"ל שנפטר לאחר השירות.

## קישורים חיצוניים

* 
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית ארד פאראלימפית מישראל
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:מטילי כידון ישראלים
קטגוריה:נכי צה"ל שהוכרו לאחר מותם כחללי צה"ל
קטגוריה:ספורטאים ישראלים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים רומא (1960)
קטגוריה:כדורסלנים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים היידלברג (1972)
קטגוריה:אתלטים במשחקים הפאראלימפיים טורונטו (1976)
קטגוריה:ספורטאים נכי צה"ל
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1927
קטגוריה:ישראלים שנפטרו ב-1988
הנס הפסטין

**הנס תורדור פטורסון הפסטין** (באיסלנדית: **Hannes Þórður Pétursson Hafstein**; 4 בדצמבר 1861 – 13 בדצמבר 1922) היה פוליטיקאי ומשורר איסלנדי. ב-1904 הוא היה לאיסלנדי הראשון שמונה להיות השר לענייני איסלנד בממשלת דנמרק, ושלא כמו קודמו בתפקיד, פטר אדלר אלברטי, שהיה דני, היה הפסטין מחויב כלפי האלת'ינגי, הפרלמנט האיסלנדי.

## ראשית חייו
הפסטין נולד בחווה בעמק הורגרדלור שבצפון איסלנד. הוריו היו פטור הפסטין, מושל צפון ומזרח איסלנד וכריסטיאנה גונרסדוטיר הפסטין, אחותו של יושב ראש הבנק הראשון של בנק איסלנד, טריגבי גונרסון.

ב-1880 הוא סיים את לימודי התיכון וב-1886 הוא קיבל תואר במשפטים מאוניברסיטת קופנהגן.

## קריירה
הפסטין היה חבר האלת'ינגי בשנים 1900–1901, 1903–1915 ו-1916–1922. הוא השתתף בישיבות הבית פעם אחרונה ב-1917.

ב-1 בפברואר 1904 הוא מונה להיות השר לענייני איסלנד ושימש בתפקיד זה עד 31 במרץ 1909. לאחר מכן הוא שימש כמנהל הכללי של בנק איסלנד. ב-1912 הוא נבחר להיות נשיא האלת'ינגי קודם לקבלת המינוי לתפקיד השר לענייני איסלנד בפעם השנייה מה-24 ביולי 1912 עד 21 ביולי 1914, אז הוא התמנה שוב להיות המנהל הכללי של הבנק. ב-1917 הוא נאלץ לוותר על תפקידיו הציבוריים עקב בריאותו הרופפת.

## מותו
הנס הפסטין מת ברייקיאוויק ב-13 בדצמבר 1922. ב-1931 הוסר ברייקיאוויק הלוט על פסל בדמותו, של הפסל איינר יונסון שגם פיסל את התבליטים על קבריהם של הפסטין ושל רעייתו.

## קישורים חיצוניים

* 

* Sverrir Jakobsson; Gudmundur Halfdanarson (15 February 2016). Historical Dictionary of Iceland. Rowman & Littlefield Publishers. p. 100.
* Hannes Hafstein - Hannesarholt - City of Literature
* The non-profit organization Hannesarholt's homepage


קטגוריה:ראשי ממשלת איסלנד
קטגוריה:סופרים איסלנדים
קטגוריה:ילידי 1861
קטגוריה:נפטרים ב-1922
תגית מצויה

250px|ממוזער|תגית מצויה
**תָּגִית מְצוּיָה** (שם מדעי: *Scabiosa prolifera*, **כינויים נוספים:** "ברך הגמל") הוא צמח חד שנתי מסדרת השלמונאים.
## מאפיינים
הצמח בגובה של כ-50 סנטימטרים, כמו שאופייני לצמחים ממשפחת השלמונאים. פריחתו מתחילה בין חודש מרץ לחודש מאי, והיא מאופיינת בתפרחת שצורתה קרקפת עטופה במעטפת של עלים ירוקים, פרחיה החיצוניים גדולים ובמיוחד עלי הכותרות אשר פונים החוצה מן הצמח.

חפי המעטפת קצרים מהפרחים. קרקפות הפרחים נישאות על עוקצים קצרים, יושבים כמעט.

היא מזכירה פרח בודד, לכותרת ארבע אונות ואונותיה משוננות. הקרקפת יושבת בחיק ענפים נגדיים, בניגוד לתגית ארץ ישראלית, שקרקפותיה נישאות בראשי הענפים הארוכים.

מעטפת הפרי של הצמח מסתיימת בנזר קרומי דמוי פעמון שאורכו כסנטימטר אחד, ובו מעל ל-30 עורקים. צבעו של הנזר ארגמן חיוור. הכדורים של הנזרים משמשים כפרח יבש לקישוט.

מקור שמה של התגית הוא מלשון תג (כתר), בגלל הנזר הקרומי במעטפת הפרי. בערבית נקרא הצמח תַגִ'ייָה, זַהַרַתא אל-ג'אראבּ.

התגית היא צמח דו מיני, הוא גדל בקרקעות שאינן מלוחות, בעיקר בבתי גידול טבעיים, אך גם בקרבת האדם. הוא נפוץ ברחבי המזרח התיכון, בארץ הוא נפוץ בעיקר בגולן, בגליל, בעמק הירדן העליון, באזור העמקים, בכרמל, בהרי השומרון, במדבר השומרון, בהרי יהודה, בשרון, בשפלה, בנגב הצפוני ובקעת הירדן.

## קישורים חיצוניים

## הערות שוליים

קטגוריה:צמחים שתוארו ב-1759
קטגוריה:טקסונים שתוארו בידי קארולוס לינאוס
קטגוריה:צמחי בר גרים בישראל
קטגוריה:שלמונאים
יחסי האיטי–צרפת

היחסים בין **[[צרפת|הרפובליקה הצרפתית]]** לבין **[[האיטי|הרפובליקה של האיטי]]** הם יחסים היסטוריים שמתחילים בהתיישבות הצרפתית בהאיטי במאה ה-17, האיטי הייתה מושבה צרפתית עד שנת 1804 בה פרצה המהפכה ההאיטית. עד שנת 1825, לא הוכרה האיטי בעקבות לחץ מצרפת ובנות בריתה, וההכרה נעשתה תמורת תשלום 150 מיליון פרנק צרפתי לרסטורציה.

חודש לאחר רעידת האדמה בהאיטי בינואר בשנת 2010, ניקולא סרקוזי, ביקר בהאיטי למשך ארבע שעות בלבד, לאחר ארבע שעות אלה עבר סרקוזי לצד השני של האי, הרפובליקה הדומיניקנית. ביקור זה היה הביקור הראשון של שליט צרפת בהאיטי אי פעם.

## קישורים חיצוניים

## הערות שוליים

ימין|250px|שגרירות צרפת בהאיטי|ממוזער

קטגוריה:ערכים ללא קטגוריות פיזיות - יחסי חוץ
ערן אסנטי

**ערן משה אסנטי-אסרא** (נולד ב-9 ביוני 1988) הוא כדורסלן ישראלי ששיחק בעמדות הסווינגמן. קבוצתו האחרונה הייתה מכבי קריית גת בעונת 2017/2018.

## נוער
אסנטי נולד לאב גאנאי ואם ישראלית. גדל בנתניה ובנעוריו הוביל את תיכון שרת בעיר לזכייה באליפות ליגת התיכונים ב-2005 ונבחר לשחקן המצטיין של הליגה כשהוא קולע 19.3 נק' ב-36.7 דק' למשחק. בשנת 2006 אף הוביל את קבוצת הנוער של אליצור נתניה לזכייה באליפות המדינה לנוער. כמו כן היה בסגל נבחרת הנוער ב-2006 ונבחרת העתודה ב-2007.

## קריירה בבוגרים
בעונת 2007 עלה לבוגרים לראשונה ושיחק במדי הפועל גלבוע/גליל אך זכה לדקות מועטות. את שנת 2008 החל במדי גלבוע/גליל אך לאחר משחקים ספורים עבר לשחק בליגה הלאומית במדי הפועל לב השרון, שבה קלע 9.4 נק' ב-21.5 דק' למשחק בעשרה משחקים. בסוף העונה ירדה הקבוצה לליגה השלישית. כל זמן זה המשיך לייצג את ישראל במדי נבחרת העתודה.

בשנת 2009 חזר לקבוצת נעוריו - אליצור נתניה. בנתניה היה חלק משמעותי מהרוטציה, בעיקר כשחקן מחליף, ואף שיחק בה כמה שנים לצד אחיו דוד אסנטי. במדי נתניה עלה ליגה לאחר עונה אחת ושיחק בה שלוש עונות נוספות בליגת העל. ב-2010 אף סייע לקבוצתו לעלות לשלב חצי הגמר של פלייאוף ליגת העל ("פיינל פור") תחת אימונו של אריק אלפסי. ב-2011 שותף במדיה ביורוצ'לנג'.

לאחר עונה מאכזבת שבה שותף במספר דקות מוגבל ב-2012 (בין היתר בשל פציעה בגב) חזר לשחק בליגה הלאומית במדי מכבי הוד השרון, שבה התבלט ורשם מספרים יפים של 12.7 נק' ב-29.3 דק' בממוצע. עונה לאחר מכן חתם בעירוני נהריה מהליגה הלאומית, וסייע לה לעלות ליגה באותה עונה. אסנטי משמש אחד השחקנים הישראלים הבולטים בקבוצה, שמשחקת מאז בליגת העל. מאז 2015 משמש קפטן הקבוצה, כאשר לפניו שימש בתפקיד נייט מילר.

אסנטי משחק בעמדות הסווינגמן (עמדות 2–3) וסגנון המשחק שלו מאופיין בפיזיות. הוא ניחן בקליעה טובה למדי מטווח השלוש, ובעל יכולת טובה בהגנה ובהורדת ריבאונדים.

ב-14 ביוני 2017 הודיע אסנטי על פרישתו מכדורסל בשל רצונו להגר לארצות הברית.

במרץ 2018 חזר מהפרישה כדי לשחק במכבי קריית גת מהליגה השנייה בישראל.

## קישורים חיצוניים

* ערן אסנטי, באתר כדורסלע של ערן סלע

## הערות שוליים

קטגוריה:כדורסלנים ישראלים
קטגוריה:כדורסלני הפועל גלבוע גליל
קטגוריה:כדורסלני הפועל לב השרון
קטגוריה:כדורסלני אליצור עירוני נתניה
קטגוריה:כדורסלני מכבי הוד השרון
קטגוריה:כדורסלני עירוני נהריה
קטגוריה:בוגרי תיכון שרת
קטגוריה:נתניה: כדורסלנים
קטגוריה:ישראלים שנולדו ב-1988
בנט סמואלסון

**בנט אינגמר סמואלסון** (בשוודית: **Bengt Ingemar Samuelsson**; 21 במאי 1934 – 7 ביולי 2024) היה ביוכימאי שוודי, חתן פרס נובל לפיזיולוגיה או לרפואה לשנת 1982.

## ביוגרפיה
נולד בהאלמסטד שבדרום-מערב שוודיה. הוא למד באוניברסיטת סטוקהולם, שם קיבל תואר פרופסור בשנת 1967.

ב-1975 הוענק לסמואלסון ולסונה ברגסטרם פרס על שם לואיזה גרוס הורוביץ מטעם אוניברסיטת קולומביה. בשנת 1977 זכה בפרס לסקר יחד עם ברגסטרם וג'ון ר. ויין.

בשנת 1982 זכה בפרס נובל לפיזיולוגיה או לרפואה, יחד עם ברגסטרם וג'ון ר. ויין (אשר איתם גם זכה בפרס לסקר, ועם ברגסטרם גם בפרס על שם לואיזה גרוס הורוביץ), על גילוייהם לגבי פרוסטגלנדינים.

ב-1990 נבחר כעמית החברה המלכותית.

## קישורים חיצוניים

* 
* 

קטגוריה:זוכי פרס נובל לפיזיולוגיה או לרפואה
קטגוריה:בוגרי אוניברסיטת סטוקהולם
קטגוריה:זוכי פרס נובל שוודים
קטגוריה:ביוכימאים שוודים
קטגוריה:סגל מכון קרולינסקה
קטגוריה:שוודים חברי האקדמיה הלאומית למדעים של ארצות הברית
קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
קטגוריה:חברי האקדמיה אירופיאה
קטגוריה:שוודים שנולדו ב-1934
קטגוריה:שוודים שנפטרו ב-2024